## Odluka o objavi prijevoda okvira revizijskih standarda Međunarodne organizacije vrhovnih revizijskih institucija (INTOSAI)

### NN 132/2014 (12.11.2014.), Odluka o objavi prijevoda okvira revizijskih standarda Međunarodne organizacije vrhovnih revizijskih institucija (INTOSAI)

DRŽAVNI URED ZA REVIZIJU

2490

Na temelju odredbi članka 5. i članka 9. Zakona o Državnom uredu za reviziju (»Narodne novine« 80/11), glavni državni revizor donosi

ODLUKU

O OBJAVI PRIJEVODA OKVIRA REVIZIJSKIH STANDARDA MEĐUNARODNE ORGANIZACIJE VRHOVNIH REVIZIJSKIH INSTITUCIJA (INTOSAI)

I.

Odredbom članka 12. stavka 3. Zakona o Državnom uredu za reviziju, propisano je da se revizija obavlja na način i prema postupcima utvrđenim okvirom revizijskih standarda Međunarodne organizacije vrhovnih revizijskih institucija (INTOSAI) i Kodeksom profesionalne etike državnih revizora.

II.

Revizijski standardi Međunarodne organizacije vrhovnih revizijskih institucija (INTOSAI) nose naziv Međunarodni standardi vrhovnih revizijskih institucija (International Standards of Supreme Audit Institutions), (dalje u tekstu: ISSAI standardi). ISSAI standardi se sastoje od dokumenata koje je usvojio Kongres Međunarodne organizacije vrhovnih revizijskih institucija (INCOSAI), s ciljem reguliranja profesionalnih standarda rada vrhovnih revizijskih institucija. Okvir ISSAI standarda ima četiri razine.

Vrhovna revizijska institucija je javna institucija koja u skladu sa zakonom obavlja najvišu funkciju revidiranja državnih izdataka u pojedinoj zemlji. U Republici Hrvatskoj vrhovna revizijska institucija je Državni ured za reviziju, koji je Ustavom Republike Hrvatske definiran kao najviša revizijska institucija Republike Hrvatske.

III.

ISSAI okvir čine:

|  |  |
| --- | --- |
| Prva razina – Osnovna načela | |
| ISSAI 1 | Limska deklaracija |

|  |  |
| --- | --- |
| Druga razina – Preduvjeti za rad vrhovnih revizijskih institucija | |
| ISSAI 10 | Meksička deklaracija o neovisnosti vrhovnih revizijskih institucija |
| ISSAI 11 | Smjernice i dobra praksa u pogledu neovisnosti vrhovnih revizijskih institucija |
| ISSAI 12 | Vrijednosti i korist od vrhovnih revizijskih institucija – pokretanje promjena u životu građana |
| ISSAI 20 | Načela transparentnosti – primjeri dobre prakse |
| ISSAI 21 | Načela i dobra praksa u pogledu transparentnosti i odgovornosti |
| ISSAI 30 | Kodeks etike |
| ISSAI 40 | Kvaliteta revizije u vrhovnim revizijskim institucijama |

|  |  |
| --- | --- |
| Treća razina – Temeljna revizijska načela | |
| ISSAI 100 | Temeljna načela revizije javnog sektora |
| ISSAI 200 | Temeljna načela financijske revizije |
| ISSAI 300 | Temeljna načela revizije učinkovitosti |
| ISSAI 400 | Temeljna načela revizije usklađenosti |

|  |  |
| --- | --- |
| Četvrta razina – Revizijske smjernice | |
| Smjernice za primjenu | |
| ISSAI 1000-2999 | Smjernice za financijsku reviziju |
| ISSAI 3000-3999 | Smjernice za reviziju učinkovitosti |
| ISSAI 4000-4999 | Smjernice za reviziju usklađenosti |
| Posebne smjernice | |
| ISSAI 5000-5099 | Smjernice za međunarodne institucije |
| ISSAI 5100-5199 | Smjernice za reviziju okoliša |
| ISSAI 5200-5299 | Smjernice za reviziju privatizacije |
| ISSAI 5300-5399 | Smjernice za IT reviziju |
| ISSAI 5400-5499 | Smjernice za reviziju javnog duga |
| ISSAI 5500-5599 | Smjernice za reviziju novčanih pomoći za slučaj katastrofa |
| ISSAI 5600-5699 | Smjernice za kolegijalni pregled |
| ISSAI 5700-5799 | Smjernice za reviziju prevencije korupcije |
| ISSAI 5800-5899 | Smjernice za zajedničke revizije vrhovnih revizijskih institucija |

|  |  |
| --- | --- |
| INTOSAI GOV – INTOSAI smjernice za dobro upravljanje | |
| INTOSAI GOV 9100-9199 | Unutarnje kontrole |
| INTOSAI GOV 9200-9299 | Računovodstveni standardi |

Međunarodna organizacija vrhovnih revizijskih institucija

(INTOSAI) objavljuje i redovno ažurira ISSAI okvir na web-stranicama www.issai.org.

IV.

Prijevod dijelova ISSAI okvira iz točke III. ove Odluke koji određuju temeljna načela i preduvjete za rad Državnog ureda za reviziju u Republici Hrvatskoj, objavljuje se na web-stranicama Državnog ureda za reviziju www.revizija.hr. To su:

• ISSAI 1               Limska deklaracija o usvojenim načelima revizije

• ISSAI 10             Meksička deklaracija o neovisnosti vrhovnih revizijskih institucija

• ISSAI 100-400    Temeljna načela revizije javnog sektora
                            (ISSAI 100)

                            Temeljna načela financijske revizije (ISSAI 200)

                            Temeljna načela revizije učinkovitosti
                            (ISSAI 300) i

                            Temeljna načela revizije usklađenosti
                            (ISSAI 400).

Prijevod drugih dijelova ISSAI okvira u Republici Hrvatskoj iz točke III. ove Odluke, glavni državni revizor će objavljivati naknadno, prema potrebi.

V.

Danom stupanja na snagu ove Odluke, prestaje važiti Odluka o objavi prijevoda okvira revizijskih standarda Međunarodne organizacije vrhovnih revizijskih institucija (INTOSAI) (»Narodne novine« 146/11).

VI.

Ova Odluka objavljuje se u »Narodnim novinama«, a stupa na snagu 1. siječnja 2015.

Klasa: 012-02/14-01/1

Urbroj: 613-01-01-14-1

Zagreb, 4. studenoga 2014.

Glavni državni revizor

mr. Ivan Klešić, dipl. oec., v. r.

132 12.11.2014 Odluka o objavi prijevoda okvira revizijskih standarda Međunarodne organizacije vrhovnih revizijskih institucija (INTOSAI)

132 12.11.2014 Odluka o objavi prijevoda okvira revizijskih standarda Međunarodne organizacije vrhovnih revizijskih institucija (INTOSAI)

132 12.11.2014 Odluka o objavi prijevoda okvira revizijskih standarda Međunarodne organizacije vrhovnih revizijskih institucija (INTOSAI)

132 12.11.2014 Odluka o objavi prijevoda okvira revizijskih standarda Međunarodne organizacije vrhovnih revizijskih institucija (INTOSAI)

132 12.11.2014 Odluka o objavi prijevoda okvira revizijskih standarda Međunarodne organizacije vrhovnih revizijskih institucija (INTOSAI)

Odluka, NN 132/2014-2490